**ZAJEDNICA ŠPORTSKIH UDRUGA GRADA SINjA**



**IBAN: 5123300031100093827**

**MB: 01289802 mob: 098 597 465 mail:**

**Dragašev prolaz 24, Sinj 21230** [**sportska.zajednica-sinj@hotmail.com**](mailto:sportska.zajednica-sinj@hotmail.com) **OIB 35929633707** [**www.sportsinj.com**](http://www.sportsinj.com)

Temeljem članka 1. Uredbe Vlade o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, i Statuta ZŠUGS, Upravni odbor ZŠUGS na 36. sjednici održanoj 27. studenoga 2018. godine donio je:

**PRAVILNIK O PRIZNANJIMA I NAGRADAMA**

Članak 1.

Ovim Pravilnikom utvrđuju se priznanja i nagrade što ih Zajednica športskih udruga grada Sinja u daljnjem tekstu (Zajednica), dodjeljuje sportašima, sportskim momčadima i sastavima, sportskim udrugama, sportskim djelatnicima i stručnim kadrovima udruženim u Zajednicu, te ostalim pojedincima i ustanovama za uspješan rad i postignute rezultate u širenju, razvitku , unapređenju i vrednovanju sportskih uspjeha i dostignuća sportaša i sportskih djelatnika, te vjernosti i odanosti sportu.

Članak 2.

1. **SPORTAŠ**

* Sportašice i sportaši registrirani za sportski klub, član Zajednice, koji su u nagrađivanom razdoblju barem jednom nastupili za svoj klub.

1. **SPORTSKA EKIPA**

* Sportašice i sportaši članovi ekipa sportskih igara, i to onaj broj koji se maksimalno može prijaviti u službeni zapisnik prema odredbama odgovarajućeg sportskog saveza, odnosno broj sportaša /ica koji sačinjava ekipu prema odredbama međunarodnog sportskog saveza za odgovarajuće natjecanje.
* Ekipu sačinjavaju sportaši/ce koji sudjelovali u ostvarivanju sportskog rezultata kod onih sportova koji nisu sportske igre, a nacionalni Savezi priznaju ekipni uspjeh.

1. **SPORTSKI SASTAV**

* Sportaši /ce koji sačinjavaju posade i parovi.
* Sportski sastav koji sačinjavaju sportaši klubova, koji su članovi državne reprezentacije sudjelovali u ostvarenju sportskog uspjeha. Ako je u ostvarenju sportskog uspjeha državne reprezentacije sudjelovao samo jedan sportaš iz kluba, on se nagrađuje kao pojedinac.

1. **SPORTSKA UDRUGA**

* Sva sportska društva, klubovi, sekcije, strukovna sportska udruženja (novinari, liječnici, suci, treneri...)

1. **SPORTSKI DJELATNIK**

* Član bilo kojeg tijela sportske udruge / kluba.

1. **STRUČNI KADAR**

* Trener, pomoćni trener, liječnik, fizioterapeut, sudac...

1. **OSTALI POJEDINCI I USTANOVE**

* Pojedinci i ustanove koji su pridonijeli širenju, razvitku, unapređenju i promidžbi sporta, npr. ( naučne ustanove, dječji dispanzeri, sportski novinari, fotografi, naučni djelatnici, gospodarski subjekti , najvjerniji navijači, i ostali).

**NAGRADE I PRIZNANJA ZAJEDNICE**

Članak 3.

Nagrade i priznanja koja dodjeljuje Zajednica su:

* Nagrade za najbolje sportaše / ice
* Nagrada za perspektivne sportaše / ice
* Nagrada za sportski kolektiv
* Posebna priznanja Zajednice ( za obljetnice, za najvjernijeg navijača , itd)
* Nagrada za sportsko postignuće
* Nagrada za najuspješnijem sportašu / ici s invaliditetom

Oblik i sadržaj priznanja utvrđuje Izvršni odbor Zajednice svojom odlukom, a nagrade se dodjeljuju na svečanostima koje organizira Zajednica.

**NAGRADA ZA NAJBOLJEG SPORTAŠA / ICU**

Članak 4.

Svake godine Zajednica dodjeljuje Nagradu pojedincu u muškoj i ženskoj konkurenciji za najboljeg sportaša / icu koji je imao najbolje sportske rezultate, u seniorskoj konkurenciji u razdoblju od 01.01. – 31.12. protekle godine. Iznimno će se dodijeliti dvije ili više nagrada kada je uspjehe nemoguće razlikovati po vrijednost.

**NAGRADA ZAPERSPEKTIVNE SPORTAŠE / ICE**

Članak 5.

Zajednica svake godine dodjeljuje nagrade sportašima / icama koji su ostvarili zapažene rezultate od 01.01. – 31.12.. protekle godine.

Nagrada se dodjeljuje u obliku bonova.

**NAGRADA ZA SPORTSKI KOLEKTIV**

Članak 6.

Godišnju nagradu za kolektiv Zajednica dodjeljuje sportskom kolektivu koji je imao najbolje rezultate u protekloj godini. Iznimno, Zajednica može dodijeliti dvije ili više nagrada za sportski kolektiv u slučajevima kada je sportski uspjeh nemoguće razlikovati po vrijednosti.

**POSEBNA PRIZNANJA ZAJEDNICE**

Članak 7.

Posebna priznanja Zajednica dodjeljuju se:

* Sportskom klubu / udruzi prilikom obilježavanja 40-te, 50-te, 60- te , itd. obljetnice uspješnog djelovanja
* Pojedincima i ustanovama za uspješan rad i postignute rezultate u širenju, razvitku, unapređenju i promidžbi sporta
* Predstavnicima gradova prijatelja ili drugih sportskih delegacija
* Istaknutim i najvjernijim navijačima

Oblik i sadržaj priznanja utvrđuje svojom odlukom Upravni odbor Zajednice.

Odlukom Izvršnog odbora Zajednice posebna priznanja se mogu dodijeliti

* Prigodom značajnih međunarodnih i državnih natjecanja
* Prigodom susreta s predstavnicima gradova prijatelja ili sportskih delegacija
* Prigodom oproštaja od daljnjeg aktivnog nastupanja istaknutih sportaša ili prestanka rada u sportu, istaknutih sportskih kadrova ili sportskih djelatnika
* U raznim izuzetnim prigodama

**POSTUPAK DODJELE**

Članak 8.

Odluku o dodjeli priznanja i nagrada donosi Upravi odbor Zajednice , na prijedlog klubova / udruga.

Članak 9.

Zajednica upućuje raspis / obavijest o dodjeli priznanja i nagrada svim sportskim klubovima članicama Zajednice.

Pravo predlaganja imaju svi sportski klubovi članovi Zajednice, kao i svi sportski djelatnici, te Izvršni odbor po vlastitoj inicijativi.

**POSEBNE ODREDBE**

Članak 10.

Istom sportašu / ici ili ekipi se može za isto vremensko razdoblje uručiti više priznanja.

Članak 11.

Sva priznanja sadrže ime i prezime sportaša, ili naziv sportske udruga, oznaku sportskog uspjeha i datum dodjele.

**ZAVRŠNE ODREDBE**

Članak 12.

Tumačenje ovog pravilnika daje Upravni odbor Zajednice.

Članak 13.

Potrebita financijska sredstva za izradu i nabavku priznanja i nagrada kao i troškove organizacije svečanosti osigurava Zajednica u svom godišnjem proračunu.

Članak 14.

Ovaj Pravilnik stupa na snagu danom donošenja.

Broj: 11/2018-8

U Sinju, 27. studenoga 2018.g.

Predsjednik ZŠUGS

JOSIP MALBAŠA